**Skattefunn i havet utenfor Israel knyttes til norske vikinger**

**Oslo, 25. februar2015 – Sist uke offentliggjorde israelske myndigheter nyheten om landets største funn av gullmynter gjennom tidene. En av Europas største aktører innen samlerobjekter og deleier i Det norske myntverket, Samlerhuset, mener gullmyntene kan ha vært betaling til soldatene som kjempet mot Harald Hardrådes hær i Jerusalem i 1036.**

Utenfor havnen i Caesarea nasjonalpark i Israel fant medlemmer av den lokale dykkerklubben over 2000 gullmynter. Gullmyntene er rundt 1000 år gamle og utgitt i et muslimsk kalifat som het Fatimid. Ifølge Samlerhuset er dette er et av de mest spektakulære gullmyntfunn i historien. Spekulasjonene har gått høyt om hva som er opphavet til skatten. Alle er enige om at den må komme fra et sunket skip, men ingen kan gi klare svar på hva myntene skulle brukes til.

**Mynter fra 1036 knytter skatten til norske vikinger**De yngste myntene i skattefunnet er fra 1036 og mye tyder på at skipet med skatten derfor sank det samme året. Caesarea ligger ikke langt fra Jerusalem, og nettopp året 1036 er sentralt i Jerusalems historie. I dette året ble det inngått fred i Jerusalem mellom det kristne imperiet til keiseren i Konstantinopel og det islamske kalifatet som het Fatimid. Freden sikret kristne tilgang til byen og dens hellige steder.

Mange historikerne mener at nordmannen Harald Hardråde, bror at Olav den hellige, ledet keiserens hær i Jerusalem nettopp i 1036. Harald Hardrådes hær besto blant annet av mange vikinger. Administrerende direktør i Samlerhuset, Ole Bjørn Fausa, sier dette kan tyde på at gullfunnet kan knyttes til Norge.

– Historikerne er usikre på om Harald Hardråde og hans hær ble sendt til Jerusalem før eller etter fredsavtalen med kalifen. Hvis de ble sendt til Jerusalem før freden fant sted, er det faktisk en god mulighet for at myntene i skatten var betaling for de arabiske soldatene som sloss mot Harald Hardråde og hans hær, sier Fausa i Samlerhuset.

Harald Hardråde rykket oppover i hierarkiet til hærleder for keiserens livgarde, og vikinghæren opparbeidet seg et ry for å være nesten uovervinnelige. De ble sendt av keiseren for å lede slag både på Sicilia og Bulgaria.

**Tilsvarende mynter finnes på markedet**

Myntene vil ikke være å få kjøpt for samlere, ettersom skatten tilhører de israelske myndighetene. Ifølge israelske aviser har ikke engang dykkerne fått finnerlønn. Likevel har tilsvarende mynter trolig funnet sin vei til Nord-Europa gjennom handelsruter, og har derfor trolig vært i Skandinavia i sin samtid. I følge Ole Bjørn Fausa er tilsvarende mynter mulig å tilegne seg:

- Tilsvarende mynter som dem man fant i havet går an å få tak i. De rimeligste koster noen tusenlapper. Myntene har høyt gullinnhold og er storslåtte å se på. De er løvtynne og har kunstneriske motiver med sitater fra koranen. Mens vi her i nord laget enkle sølvmynter, hadde araberne en langt mer utviklet kultur hvor myntene hadde atskillig høyere kvalitet enn her hjemme, sier Fausa.

**Mediekontakt**Ole Bjørn Fausa
Administrerende direktør og grunnlegger av Samlerhuset.
Mob. 908 56 991
E-post ole.bjorn.fausa@samlerhuset.no

Eller, for videreformidling av kontakt:

Anne Kathrine Brødholt
Communications Manager
Mob 909 19 945
e-post akb@samlerhuset.no

**Om Samlerhuset**Samlerhuset AS ble etablert i 1994, og holder til på Kolbotn utenfor Oslo. Samlerhuset har virksomhet i 14 land, med rundt 400 ansatte, og omsatte for 135 millioner euro i 2013. Selskapet har kontorer i Norge, Sverige, Danmark, Finland, Estland, Lettland, Latvia, Polen, Tsjekkia, Storbritannia, Slovakia, Irland, Belgia og Kina. Samlerhuset selger i hovedsak tradisjonelle samleobjekter som mynter, medaljer, frimerker, sedler og myntbrev, og tilbyr mynter fra nasjonalbanker og myntverk fra hele verden. Samlerhusets formål er å skape samlerglede.
[www.samlerhuset.no](http://www.samlerhuset.no/)